techiaith/cofnodycynulliad_en-cy huggingface dataset:
English: Well, I thank Hefin David for that. The points he makes are points that I know the local authority itself has heard and will take very seriously. However the future of the hall is to be designed, the local authority will want to secure its continuing viability, not just for the sorts of very popular events that happen there, but that wider range of youth events, community events, classical music events, international events, such as the International Concert Series and the Cardiff Singer of the World competition. And challenging as it is to sustain public services at a time of sharply reducing budgets, I know that those considerations will be very actively in the local authority's mind.
Welsh: Wel, diolch i Hefin David am hynna. Mae'r pwyntiau mae'n eu gwneud yn bwyntiau rwy'n gwybod bod yr awdurdod lleol ei hun wedi'u clywed ac y bydd yn eu cymryd o ddifrif. Fodd bynnag, bydd dyfodol y neuadd yn cael ei chynllunio, bydd yr awdurdod lleol eisiau sicrhau ei hyfywedd parhaus, nid yn unig ar gyfer y mathau o ddigwyddiadau poblogaidd iawn sy'n digwydd yno, ond yr ystod ehangach honno o ddigwyddiadau ieuenctid, digwyddiadau cymunedol, digwyddiadau cerddoriaeth glasurol, digwyddiadau rhyngwladol, megis Cyfres Cyngherddau Rhyngwladol a chystadleuaeth Canwr y Byd Caerdydd. Ac er mor heriol yw hi i gynnal gwasanaethau cyhoeddus mewn cyfnod o leihau cyllidebau'n sylweddol, gwn y bydd yr ystyriaethau hynny'n fyw iawn ym meddwl yr awdurdod lleol.
English: Llywydd, recruitment of further additional staff, reformed rota arrangements, reductions in sickness absence and new investment in technology to support clinical decision making are amongst the actions being taken to reduce ambulance waiting times.
Welsh: Llywydd, mae recriwtio mwy o staff ychwanegol, trefniadau rota diwygiedig, lleihau absenoldeb oherwydd salwch a buddsoddi newydd mewn technoleg i gefnogi penderfyniadau clinigol ymhlith y camau a gymerir i leihau amseroedd aros ambiwlansys.
English: Thank you, First Minister. I asked the health Minister the same question recently as to how this Government will cut ambulance waiting times. First Minister, it's been over a year now since your Government published its six goals for emergency care, and the situation has got worse, as I experienced myself recently and many of my constituents. None of this, of course, is the fault of hard-working paramedics, but the poor planning from this Labour Government. As I said to the health Minister, we haven't forgotten that the last health Minister said that it would be foolish to publish a plan for recovery whilst the pandemic was going on, and now we're paying the price. First Minister, as we've heard already, we're now in winter and we know the situation will deteriorate, even without the prospect of a nurses' strike. I was in children's A&E with my son last week, and during the night there were 67 children to see and two doctors. Demand increases. First Minister, what immediate measures are you taking to ensure that our ambulance waiting times improve, and also, ultimately, that patients don't pay the ultimate price due to this Government's poor planning or lack of action?
Welsh: Diolch. Gofynnais yr un cwestiwn yn ddiweddar i'r Gweinidog iechyd ynghylch sut y bydd y Llywodraeth hon yn lleihau amseroedd aros ambiwlansys. Prif Weinidog, mae dros flwyddyn bellach wedi bod ers i'ch Llywodraeth gyhoeddi ei chwe nod ar gyfer gofal brys, ac mae'r sefyllfa wedi gwaethygu, fel y gwelais fy hun yn ddiweddar a llawer o fy etholwyr. Wrth gwrs nid ar barafeddygon sy'n gweithio'n galed y mae'r bai, ond ar y cynllunio gwael gan y Llywodraeth Lafur hon. Fel y dywedais i wrth y Gweinidog iechyd, nid ydym wedi anghofio bod y Gweinidog iechyd diwethaf wedi dweud y byddai'n beth ffôl cyhoeddi cynllun ar gyfer adferiad tra bod y pandemig yn mynd ymlaen, a nawr rydym ni'n talu'r pris. Prif Weinidog, fel rydym ni wedi clywed yn barod, rydym ni nawr yn y gaeaf ac rydym ni'n gwybod y bydd y sefyllfa'n dirywio, hyd yn oed heb y posibilrwydd o streic nyrsys. Roeddwn i yn adran ddamweiniau ac achosion brys plant gyda fy mab yr wythnos diwethaf, ac yn ystod y nos roedd 67 o blant yn disgwyl cael eu gweld a dau feddyg. Mae'r galw'n cynyddu. Prif Weinidog, pa fesurau uniongyrchol ydych chi'n eu cymryd i sicrhau bod ein hamseroedd aros am ambiwlansys yn gwella, a hefyd, yn y pen draw, nad yw cleifion yn talu'r pris eithaf oherwydd cynllunio gwael y Llywodraeth hon neu ddiffyg gweithredu?
English: Llywydd, we remain in close contact with the industry in Wales, for example, through the construction forum and through key actions, such as the optimised retrofit programme. In this way, we maintain a regular discussion with the industry on a range of decarbonisation issues.
Welsh: Llywydd, rydym yn parhau i fod mewn cysylltiad agos â'r diwydiant yng Nghymru, er enghraifft, trwy'r fforwm adeiladu a thrwy gamau gweithredu allweddol, fel y rhaglen ôl-osod er mwyn optimeiddio. Fel hyn, byddwn yn cynnal trafodaeth reolaidd gyda'r diwydiant ar ystod o faterion datgarboneiddio.
English: I recognise the excellent work that's been done through the optimised retrofit programme, which has certainly improved a lot of our social housing. I look forward to hearing the detail of next year's net-zero skills plan, because that is going to be crucial in enabling the construction industry to plan for having the skills they need to decarbonise all our homes. I appreciate the Welsh Government's ambition is tempered by at least a £1 billion cut in its budget next year. Nevertheless, there are many ways in which the cause of decarbonising the private sector can be advanced, particularly when 40 per cent of all Welsh homes are owned outright with no mortgage attached. Whether it's individual building passports or fiscal incentives through a reduction in stamp duties or land value tax, how can we galvanise people who have the resources to invest in reducing their heating bills and do the right thing by the environment?
Welsh: Rwy'n cydnabod y gwaith rhagorol sydd wedi'i wneud drwy'r rhaglen ôl-osod er mwyn optimeiddio, sydd yn sicr wedi gwella llawer o'n tai cymdeithasol. Rwy'n edrych ymlaen at glywed manylion cynllun sgiliau sero net y flwyddyn nesaf, oherwydd mae hynny'n mynd i fod yn hanfodol wrth alluogi'r diwydiant adeiladu i gynllunio ar gyfer cael y sgiliau sydd eu hangen arnyn nhw i ddatgarboneiddio ein holl gartrefi. Rwy'n gwerthfawrogi bod uchelgais Llywodraeth Cymru yn gorfod addasu oherwydd toriad o £1 biliwn o leiaf yn ei chyllideb y flwyddyn nesaf. Serch hynny, mae sawl ffordd y gellir datblygu achos datgarboneiddio'r sector preifat, yn enwedig pan fo 40 y cant o holl gartrefi Cymru wedi'u perchnogi'n llwyr heb forgais ynghlwm. P'un a yw'n basbortau adeiladu unigol neu gymhellion cyllidol trwy ostyngiad yn nhrethi stamp neu'r dreth gwerth tir, sut allwn ni symbylu pobl sydd â'r adnoddau i fuddsoddi mewn lleihau eu biliau gwresogi a gwneud y peth iawn ar gyfer yr amgylchedd?
English: Llywydd, when the draft budget is published on 13 December, it will have to balance the £600 million, which is now available next year, against the remaining £1 billion reduction in that budget's purchasing power. That reduction caused by the same inflation that is inflicting so much harm on the citizens of Denbighshire.
Welsh: Llywydd, pan gyhoeddir y gyllideb ddrafft ar 13 Rhagfyr, bydd yn rhaid iddi gydbwyso'r £600 miliwn, sydd ar gael y flwyddyn nesaf nawr, â'r gostyngiad o £1 biliwn sy'n weddill ym mhŵer prynu'r gyllideb honno. Y gostyngiad hwnnw yn sgil yr un chwyddiant sy'n achosi cymaint o niwed i ddinasyddion sir Ddinbych.
English: Thank you very much for that answer, First Minister, and what we've seen in recent weeks is the UK Conservative Government again taking leadership in difficult financial times to invest in Wales. And, indeed, in their autumn statement, it was revealed that we will receive £1.2 billion in consequential funding, and this, of course, is in addition to the levelling-up and shared prosperity funding, which has benefited areas in my patch in Denbighshire. Now, as you will know, the Vale of Clwyd has Rhyl in the constituency, which has one of the poorest areas in all of Wales, with high rates of unemployment and a small amount of opportunities for people - [ Interruption.]
Welsh: Diolch yn fawr iawn am yr ateb yna Prif Weinidog, a'r hyn yr ydym ni wedi'i weld dros yr wythnosau diwethaf yw Llywodraeth Geidwadol y DU unwaith eto yn arwain mewn cyfnod ariannol anodd i fuddsoddi yng Nghymru. Ac, yn wir, yn eu datganiad yn yr hydref, datgelwyd y byddwn yn cael £1.2 biliwn mewn cyllid canlyniadol, ac mae hyn, wrth gwrs, yn ychwanegol at y gronfa ffyniant bro a'r gronfa ffyniant gyffredin, sydd wedi bod o fudd i ardaloedd yn fy ardal i yn sir Ddinbych. Nawr, fel y gwyddoch chi, mae'r Rhyl yn etholaeth Dyffryn Clwyd, sydd ag un o ardaloedd tlotaf Cymru gyfan, gyda chyfraddau uchel o ddiweithdra ac ychydig iawn o gyfleoedd i bobl - [ Torri ar draws. ]
English: Can you allow the Member to continue his question, Labour backbenchers?
Welsh: A wnewch chi ganiatáu i'r Aelod barhau â'i gwestiwn, aelodau meinciau cefn Llafur?
English: Yes. Thank you, Llywydd. A small amount of opportunities for people to find well-paid and sustainable careers in the local area, something that could be solved in part if we had a Welsh Government that worked for all of Wales and worked in partnership with Westminster. So, will the First Minister outline today how he will best work with Rishi Sunak and the UK Government in making sure that my constituency feels the benefit of this injection of cash, rather than just sniping from the sidelines?
Welsh: Ie. Diolch, Llywydd. Ychydig iawn o gyfleoedd i bobl ddod o hyd i yrfaoedd cynaliadwy sy'n talu'n dda yn yr ardal leol, rhywbeth y gellid ei ddatrys yn rhannol pe bai gennym Lywodraeth yng Nghymru oedd yn gweithio i Gymru gyfan ac yn gweithio mewn partneriaeth â San Steffan. Felly, a wnaiff y Prif Weinidog amlinellu heddiw sut y bydd yn gweithio orau gyda Rishi Sunak a Llywodraeth y DU wrth sicrhau bod fy etholaeth i yn teimlo budd y chwistrelliad hwn o arian parod, yn hytrach na dim ond beirniadu o'r cyrion?
English: Renewed and revised expert guidance to assist staff in safe and timely discharge of hospital patients will be launched on 6 December.
Welsh: Bydd canllawiau arbenigol newydd a diwygiedig i gynorthwyo staff i ryddhau cleifion mewn ysbytai yn ddiogel ac yn amserol yn cael eu lansio ar 6 Rhagfyr.
English: Thank you, and I do look forward to that. The reason I'm asking you the question is I did ask for a statement last week through the Trefnydd, for a statement from the health Minister and social care Minister, because I will declare an interest: I did experience a very poor situation in north Wales last week. A 98-year-old member of my family, who had mobility issues on the day he was discharged from hospital, and a broken shoulder, was recently discharged on the day and sent home with no care package in place for the remainder of that day even. They left this particular relative sat in a chair at home, unable to move. He would have actually been stuck there until carers arrived the next day, but for my own intervention, actually. Having spoken to people working within the health and social care departments that night, whereby we did manage to get some support in, I was actually almost here in Cardiff when I heard that nobody had been to see him as was promised. Now, I've been assured that this is not a unique case. Other vulnerable patients are being discharged to homes without care packages in place. Now, I appreciate that -
Welsh: Diolch, ac rwy'n edrych ymlaen at hynny. Y rheswm rwy'n gofyn y cwestiwn i chi yw oherwydd fe wnes i ofyn am ddatganiad yr wythnos diwethaf drwy'r Trefnydd, am ddatganiad gan y Gweinidog iechyd a'r Gweinidog gofal cymdeithasol, oherwydd fe wnaf i ddatgan buddiant: fe wnes i brofi sefyllfa wael iawn yn y gogledd yr wythnos diwethaf. Cafodd aelod 98 oed o fy nheulu, oedd â phroblemau symudedd ar y diwrnod y cafodd ei ryddhau o'r ysbyty, ac ysgwydd oedd wedi torri, ei ryddhau ar y diwrnod a'i anfon adref heb becyn gofal ar waith ar gyfer gweddill y diwrnod hwnnw hyd yn oed. Gadawon nhw'r perthynas arbennig hwn yn eistedd mewn cadair gartref, yn methu symud. Mewn gwirionedd, byddai wedi bod yn sownd yno nes i ofalwyr gyrraedd y diwrnod canlynol, oni bai am fy ymyrraeth fy hun, mewn gwirionedd. Ar ôl siarad gyda phobl sy'n gweithio o fewn yr adrannau iechyd a gofal cymdeithasol y noson honno, pan lwyddom ni i gael rhywfaint o gefnogaeth i mewn, roeddwn i mewn gwirionedd bron â chyrraedd Caerdydd pan glywais nad oedd neb wedi bod i'w weld fel yr addawyd. Nawr, rwyf wedi cael sicrwydd nad yw hwn yn achos unigryw. Mae cleifion agored i niwed eraill yn cael eu rhyddhau i gartrefi heb becynnau gofal ar waith. Nawr, rwy'n gwerthfawrogi -
English: Yes, okay. In the 2021 manifesto, you promised to legislate to strengthen partnerships to deliver better integrated care and health. So, in the light of the clear evidence that the breakdown in communication between health and social care in north Wales is posing a threat, what action will you take to ensure better integrated care and health, and that nobody else is left in such a vulnerable position? Thank you.
Welsh: Iawn. Ym maniffesto 2021, fe wnaethoch chi addo deddfu i gryfhau partneriaethau i ddarparu gofal ac iechyd integredig gwell. Felly, yn sgil y dystiolaeth glir bod cyfathrebu rhwng iechyd a gofal cymdeithasol yn y gogledd wedi torri i lawr ac felly yn fygythiad, pa gamau fyddwch chi'n eu cymryd i sicrhau gofal ac iechyd integredig gwell, ac na fydd neb arall yn cael ei adael mewn sefyllfa mor fregus? Diolch.
English: Well, Llywydd, I was very sorry to read the points that the Member made last week, and I'm glad to hear that as a result of her intervention some of those difficulties have been resolved. I have asked for an assurance from the chief executive of NHS Wales that these sorts of events are exceptional in the Welsh NHS and that the vast bulk of people who are discharged do have a proper care plan in place and are not discharged into the sorts of circumstances that we've heard about this afternoon, and I received that assurance today. Mistakes do happen, and not everything is as we would like it to be, but the idea that many people are discharged in Wales in circumstances that are not safe, I think, is not borne out by the evidence, and nor should it be. The guidance that will be launched on 6 December will strengthen that again. It will make sure that every patient will have a discharge plan, and that discharge plan will be inaugurated on the day that the person is admitted. You should be planning for discharge from admission. The plan that will be announced on 6 December will strengthen that. That is backed up by the additional investment that the Welsh Government has provided in this financial year, which is shared investment. It is at that integrated point that the Member mentioned, where health and social care services sit down together, plan together to provide services so that, when someone is moving from one service to another, there aren't gaps in the system that cause the sort of difficulty that we were hearing about earlier.
Welsh: Wel, Llywydd, roedd yn ddrwg iawn gennyf ddarllen y pwyntiau a wnaeth yr Aelod yr wythnos diwethaf, ac rwy'n falch o glywed, o ganlyniad i'w hymyrraeth, y datryswyd rhai o'r anawsterau hynny. Rwyf wedi gofyn am sicrwydd gan brif weithredwr GIG Cymru bod y mathau hyn o ddigwyddiadau yn eithriadau yn GIG Cymru a bod y rhan helaeth o'r bobl sy'n cael eu rhyddhau yn cael cynllun gofal priodol ar waith ac nad ydyn nhw'n cael eu rhyddhau i'r mathau o amgylchiadau yr ydym ni wedi clywed amdanyn nhw'r prynhawn yma, ac fe gefais y sicrwydd hwnnw heddiw. Mae camgymeriadau'n digwydd, ac nid yw popeth fel yr hoffem iddo fod, ond nid yw'r syniad bod llawer o bobl yn cael eu rhyddhau yng Nghymru mewn amgylchiadau nad ydyn nhw'n ddiogel, yn dal dŵr yn ôl y dystiolaeth, ac ni ddylai chwaith. Bydd y canllawiau a fydd yn cael eu lansio ar 6 Rhagfyr yn cryfhau hynny eto. Bydd yn sicrhau y bydd gan bob claf gynllun rhyddhau, ac y bydd y cynllun rhyddhau yn dechrau ar y diwrnod y bydd y claf yn cael ei dderbyn. Dylech fod yn cynllunio ar gyfer rhyddhau adeg mynediad. Bydd y cynllun fydd yn cael ei gyhoeddi ar 6 Rhagfyr yn cryfhau hynny. Mae hynny'n cael ei ategu gan y buddsoddiad ychwanegol y mae Llywodraeth Cymru wedi'i ddarparu yn y flwyddyn ariannol hon, sy'n fuddsoddiad a rennir. Mae ar y pwynt integredig hwnnw y soniodd yr Aelod amdano, lle mae gwasanaethau iechyd a gofal cymdeithasol yn eistedd i lawr gyda'i gilydd, yn cynllunio gyda'i gilydd i ddarparu gwasanaethau ac i sicrhau, pan fo rhywun yn symud o un gwasanaeth i'r llall, nad oes bylchau yn y system i achosi'r math o anhawster a glywsom amdano'n gynharach.
English: Responsibility for banking services is not devolved to the Senedd. While the Welsh Government cannot, therefore, ensure ATM availability, we work with those who are able to do so, including innovative services such as shared banking hubs. I welcome the plans for such a hub at Prestatyn.
Welsh: Nid yw'r cyfrifoldeb dros wasanaethau bancio wedi ei ddatganoli i'r Senedd. Er na all Llywodraeth Cymru, felly, sicrhau bod peiriannau ATM ar gael, rydym ni'n gweithio gyda'r rhai hynny sy'n gallu gwneud hynny, gan gynnwys gwasanaethau arloesol fel hybiau bancio ar y cyd. Rwy'n croesawu'r cynlluniau ar gyfer hwb o'r fath ym Mhrestatyn.
English: Thank you. Research from consumer champion Which? this month found that one in five people say they would struggle to cope in a cashless society, with those on lower incomes, older people and people with physical or mental health difficulties being particularly dependent on cash. Speaking here in 2010, I raised the risk management and capital adequacy requirements and regulation a new community bank will have to comply with, which an established bank or building society partner would not. In 2017, I led a debate on banking services here, which called on the Welsh Government to examine the not-for-profit community banking model. I therefore welcomed your subsequent announcement of the community bank for Wales, Banc Cambria, in partnership with Monmouthshire Building Society, subject to your repeated assurances that this would not impact on credit union services and the Post Office 'right to cash' banking framework. However, at last month's Post Office Senedd event, they were unaware of your community bank proposals and how this may impact on them. Monmouthshire Building Society has told me that it's more important to launch something that's right than to launch it quickly, that they're still working to address the gap in their provision of a current account, and that their Banc Cambria outlets will not necessarily be branches. So, in terms of access to cash, including ATMs, what, therefore, is the current position?
Welsh: Diolch. Gwnaeth ymchwil gan eiriolwr defnyddwyr Which? y mis hwn ddarganfod bod un o bob pump o bobl yn dweud y bydden nhw'n ei chael hi'n anodd ymdopi mewn cymdeithas ddi-arian parod, a'r rhai ar incwm is, pobl hŷn a phobl sydd â thrafferthion iechyd corfforol neu iechyd meddwl yn arbennig o ddibynnol ar arian parod. Wrth siarad yma yn 2010, codais i'r gofynion rheoli risg a digonolrwydd cyfalaf a'r rheoliadau y bydd yn rhaid i fanc cymunedol newydd gydymffurfio â nhw, na fyddai banc neu bartner cymdeithas adeiladu sefydledig yn gorfod ei wneud. Yn 2017, arweiniais ddadl ar wasanaethau bancio yn y fan yma, a oedd yn galw ar Lywodraeth Cymru i archwilio'r model bancio cymunedol nid-er-elw. Felly, rwyf i'n croesawu eich cyhoeddiad dilynol am y banc cymunedol i Gymru, Banc Cambria, mewn partneriaeth â Monmouthshire Building Society, yn amodol ar eich sicrwydd mynych na fyddai hyn yn effeithio ar wasanaethau undeb credyd a fframwaith bancio 'hawl dros arian parod' Swyddfa'r Post. Ond yn nigwyddiad Swyddfa'r Post y Senedd fis diwethaf, nid oedden nhw'n ymwybodol o'ch cynigion banc cymunedol a sut y gallai hyn effeithio arnyn nhw. Mae Monmouthshire Building Society wedi dweud wrthyf i ei bod yn bwysicach lansio rhywbeth sy'n iawn na'i lansio'n gyflym, eu bod yn dal i weithio i ymdrin â'r bwlch yn eu darpariaeth sef cyfrif cyfredol, ac na fydd eu safleoedd Banc Cambria o reidrwydd yn ganghennau. Felly, o ran mynediad i arian parod, gan gynnwys peiriannau ATM, beth, felly, yw'r sefyllfa ar hyn o bryd?
English: Diolch, Llywydd. There are two changes to today's agenda. The Deputy Minister for Social Services will make an oral statement on the publication of the child practice review into the death of Logan Mwangi as the first item immediately after the business statement. Additionally, the statement by the Minister for Social Justice on the international day of disabled persons has been moved further down the agenda. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae dau newid i'r agenda heddiw. Bydd y Dirprwy Weinidog Gwasanaethau Cymdeithasol yn gwneud datganiad llafar ar gyhoeddi'r adolygiad ymarfer plant i farwolaeth Logan Mwangi fel yr eitem gyntaf yn syth ar ôl y datganiad busnes. Yn ogystal â hyn, mae'r datganiad gan y Gweinidog Cyfiawnder Cymdeithasol ar ddiwrnod rhyngwladol pobl anabl wedi cael ei symud ymhellach i lawr yr agenda. Mae busnes drafft ar gyfer y tair wythnos nesaf wedi'i nodi ar y datganiad busnes a'r cyhoeddiad, sydd i'w weld ymhlith y papurau cyfarfod sydd ar gael i'r Aelodau yn electronig.
English: Can I call for a statement from the Welsh Government Minister with responsibility for designated landscapes about what action is being taken to protect those landscapes from erosion as a result of off-road vehicles accessing them? We've got particular problems on Moel Famau at the moment, in my own constituency, where motorcyclists and others seem to be accessing the footpaths, causing a lot of erosion, damage to vegetation and subsoil. And of course, this is not just in an area of outstanding natural beauty, which we hope will be designated as a national park in the not-too-distant future, but it's on the all-important Offa's Dyke footpath as well, which, of course, is a scheduled monument. It's unacceptable, we need to do more work to address this problem on a co-ordinated basis, and I wonder what action the Welsh Government might be able to take. If you could bring forward a statement, I'd be most grateful.
Welsh: A gaf i alw am ddatganiad gan Weinidog Llywodraeth Cymru sy'n gyfrifol am dirweddau dynodedig ynglŷn â pha gamau sy'n cael eu cymryd i ddiogelu'r tirweddau hynny rhag erydiad o ganlyniad i gerbydau oddi ar y ffordd yn mynd iddynt? Mae gennym ni broblemau arbennig ar Moel Famau, yn fy etholaeth fy hun, ar hyn o bryd, lle mae'n ymddangos bod beicwyr modur ac eraill yn mynd ar y llwybrau troed, gan achosi llawer o erydiad, difrod i lystyfiant ac isbridd. Ac wrth gwrs, nid dim ond mewn ardal o harddwch naturiol eithriadol y mae hyn, y gobeithiwn ni y bydd yn cael ei dynodi'n barc cenedlaethol yn y dyfodol agos, ond mae ar lwybr troed Clawdd Offa hollbwysig hefyd, sydd, wrth gwrs, yn heneb gofrestredig. Mae'n annerbyniol, mae angen i ni wneud mwy o waith i ymdrin â'r broblem hon ar sail gyd-gysylltiedig, a tybed pa gamau y gallai Llywodraeth Cymru eu cymryd. Os gallech chi gyflwyno datganiad, byddwn i'n ddiolchgar iawn.